CELEX: 32008D0599
Language: sk
Date: 2008-07-04 00:00:00
Title: 2008/599/ES: Rozhodnutie Komisie zo  4. júla 2008 , ktorým sa v zásade uznáva úplnosť dokumentácie predloženej na podrobné preskúmanie v záujme možného zaradenia Pseudomonas sp. kmeň DSMZ 13134 do prílohy I k smernici Rady 91/414/EHS [oznámené pod číslom K(2008) 3322] (Text s významom pre EHP)

22.7.2008   
            
            
               SK
            
            
               Úradný vestník Európskej únie
            
            
               L 193/14
            
         
      ROZHODNUTIE KOMISIE
   
   zo 4. júla 2008,
   ktorým sa v zásade uznáva úplnosť dokumentácie predloženej na podrobné preskúmanie v záujme možného zaradenia Pseudomonas sp. kmeň DSMZ 13134 do prílohy I k smernici Rady 91/414/EHS
   [oznámené pod číslom K(2008) 3322]
   (Text s významom pre EHP)
   (2008/599/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 3,
   keďže:
   
               (1)
            
            
               V smernici 91/414/EHS sa ustanovuje vypracovanie zoznamu Spoločenstva, v ktorom sa uvádzajú účinné látky povolené na použitie v prípravkoch na ochranu rastlín.
            
         
               (2)
            
            
               Spoločnosť Sourcon-Padena GmbH&Co. KG predložila 28. augusta 2007 holandským orgánom dokumentáciu týkajúcu sa účinnej látky Pseudomonas sp. kmeň DSMZ 13134 so žiadosťou o jej zaradenie do prílohy I k smernici 91/414/EHS.
            
         
               (3)
            
            
               Holandské orgány oznámili Komisii, že po predbežnom preskúmaní sa zdá, že dokumentácia k tejto účinnej látke spĺňa požiadavky na údaje a informácie stanovené v prílohe II k smernici 91/414/EHS. Takisto sa zdá, že predložená dokumentácia spĺňa požiadavky na údaje a informácie stanovené v prílohe III k smernici 91/414/EHS vzhľadom na jeden výrobok na ochranu rastlín, ktorý obsahuje uvedenú účinnú látku. V súlade s článkom 6 ods. 2 smernice 91/414/EHS žiadateľ následne zaslal dokumentáciu Komisii, ostatným členským štátom a Stálemu výboru pre potravinový reťazec a zdravie zvierat.
            
         
               (4)
            
            
               Týmto rozhodnutím by sa malo na úrovni Spoločenstva formálne potvrdiť, že dokumentácia sa v zásade považuje za spĺňajúcu požiadavky na údaje a informácie stanovené v prílohe II, ako aj požiadavky stanovené v prílohe III k smernici 91/414/EHS v súvislosti s najmenej jedným prípravkom na ochranu rastlín obsahujúcim príslušnú účinnú látku.
            
         
               (5)
            
            
               Týmto rozhodnutím by nemalo byť dotknuté právo Komisie vyzvať žiadateľa o predloženie ďalších údajov alebo informácií s cieľom objasniť niektoré body v dokumentácii.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Bez toho, aby bol dotknutý článok 6 ods. 4 smernice 91/414/EHS, dokumentácia o účinnej látke uvedenej v prílohe k tomuto rozhodnutiu, ktorá bola predložená Komisii a členským štátom s cieľom získať zaradenie týchto látok do prílohy I k uvedenej smernici, v zásade spĺňa požiadavky na údaje a informácie stanovené v prílohe II k uvedenej smernici.
   S prihliadnutím na navrhované použitia dokumentácia spĺňa aj požiadavky na údaje a informácie stanovené v prílohe III k uvedenej smernici vzhľadom na jeden prípravok na ochranu rastlín s obsahom účinnej látky.
   Článok 2
   Spravodajský členský štát podrobne preskúma dokumentáciu uvedenú v článku 1 a závery z tohto preskúmania oznámi Komisii spolu s odporúčaním o zaradení alebo nezaradení účinnej látky uvedenej v článku 1 do prílohy I k smernici 91/414/EHS a všetkými podmienkami takéhoto zaradenia čo najskôr, najneskôr však do jedného roka od dátumu uverejnenia tohto rozhodnutia v Úradnom vestníku Európskej únie.
   Článok 3
   Toto rozhodnutie je určené členským štátom.
   
      V Bruseli 4. júla 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2008/69/ES (Ú. v. EÚ L 172, 2.7.2008, s. 9).
   
      PRÍLOHA
      Účinná látka, na ktorú sa vzťahuje toto rozhodnutie
      
                  Spoločný názov, identifikačné číslo CIPAC
               
               
                  Žiadateľ
               
               
                  Dátum uplatňovania
               
               
                  Spravodajský členský štát
               
            
                  
                     Pseudomonas sp. kmeň DSMZ 13134
                  č. CIPAC: neuvádza sa
               
               
                  Sourcon-Padena GmbH&Co. KG
               
               
                  28. august 2007
               
               
                  NL